laion/Wikipedia-Exotic huggingface dataset:
হ্যারি কেন

হ্যারি এডওয়ার্ড কেন (জন্ম: ২৮ জুলাই, ১৯৯৩) হলেন একজন ইংরেজ পেশাদার ফুটবলার। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং ইংল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন। কেন ২০১৮ বিশ্বকাপে ২৩ সদস্যের ইংল্যান্ড জাতীয় দলে ডাক পান এবং অধিনায়কের দায়িত্ব পান। ১৮ জুন গ্রুপ পর্বের প্রথম খেলায় তিনি তিউনিসিয়ার বিপক্ষে ২-১ জয় লাভ করা খেলায় ২টি গোল করেন। ২৪শে জুন গ্রুপ পর্বের দ্বিতীয় খেলায় কেন হ্যাটট্রিক করেন এবং ইংল্যান্ড পানামার বিপক্ষে ৬-১ গোলের বিশাল জয় পায়। পানামার বিপক্ষে তার এই তিন গোলের মাধ্যমে তিনি তৃতীয় ইংরেজ ফুটবলার হিসেবে বিশ্বকাপে হ্যাটট্রিককারী ফুটবলার হওয়ার কৃতিত্ব গড়েন। পূর্বে জিওফ হার্স্ট ১৯৬৬ বিশ্বকাপে পশ্চিম জার্মানির বিপক্ষে ও গ্যারি লিনেকার ১৯৮৬ বিশ্বকাপে পোল্যান্ডের বিপক্ষে হ্যাটট্রিক করেছিলেন। ২০ নভেম্বর ২০২৩ পর্যন্ত হালনাগাদকৃত। টটেনহ্যাম হটস্পার ইএফএল কাপ রানার-আপ: ২০১৪–১৫, ২০২০–২১ উয়েফা চ্যাম্পিয়নস লিগ রানার-আপ: ২০১৮–১৯ বায়ার্ন মিউনিখ ডিএফএল-সুপারকাপ রানার-আপ: ২০২৩ ইংল্যান্ড উয়েফা ইউরোপীয় চ্যাম্পিয়নশিপ রানার-আপ: ২০২০ উয়েফা নেশনস লিগ তৃতীয়-স্থান: ২০১৯ "Hary Kane"। Barry Hugman's Footballers। ৩১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৬।  "Player profile"। Tottenham Hotspur F.C.। সংগ্রহের তারিখ ৯ জানুয়ারি ২০১৫।  "First team" [প্রথম দল]। fcbayern.com (ইংরেজি ভাষায়)। বায়ার্ন মিউনিখ। ৩০ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০২৩।  "FC Bayern München – Bundesliga" [ফুটবল ক্লাব বায়ার্ন মিউনিখ – বুন্দেসলিগা]। bundesliga.com (ইংরেজি ভাষায়)। বুন্দেসলিগা। ২৮ সেপ্টেম্বর ২০২৩। ২৮ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২৩।  "England World Cup squad: Trent Alexander-Arnold in 23-man squad"। বিবিসি নিউজ (ইংরেজি ভাষায়)। ১৬ মে ২০১৮। সংগ্রহের তারিখ ২৪ জুন ২০১৮।  "Harry Kane to captain England at World Cup in Russia"। স্কাই স্পোর্টস (ইংরেজি ভাষায়)। ২২ মে ২০১৮। সংগ্রহের তারিখ ২৪ জুন ২০১৮।  টেলর, ড্যানিয়েল (১৯ জুন ২০১৮)। "Kane double ensures England defeat Tunisia in World Cup opener"। দ্য গার্ডিয়ান (ইংরেজি ভাষায়)। সংগ্রহের তারিখ ২৪ জুন ২০১৮।  "2018 FIFA World Cup Russia™ - Matches - England - Panama - FIFA.com"। ফিফা.কম (ইংরেজি ভাষায়)। ২৩ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৮।  ম্যাকনল্টি, ফিল (২৪ জুন ২০১৮)। "World Cup 2018: England put six past Panama to reach last 16"। বিবিসি নিউজ (ইংরেজি ভাষায়)। সংগ্রহের তারিখ ২৪ জুন ২০১৮।  উইকিমিডিয়া কমন্সে হ্যারি কেন সংক্রান্ত মিডিয়া রয়েছে। টুইটারে হ্যারি কেন Harry Kane profile at the Tottenham Hotspur F.C. website Harry Kane profile ওয়েব্যাক মেশিনে আর্কাইভকৃত ১৬ মার্চ ২০১৬ তারিখে at the Football Association website সকারবেসে হ্যারি কেন (ইংরেজি)
বাংলাদেশের পররাষ্ট্রনীতি

বাংলাদেশের পররাষ্ট্রনীতি দেশটির জাতীয় স্বার্থ রক্ষায় সে দেশের সংবিধান দ্বারা নির্বাচিত স্বার্থ সংশ্লিষ্ট কৌশল এবং তার বৈদেশিক সম্পর্কের গভীরে বিভিন্ন লক্ষ্য অর্জনের জন্য গঠিত। বাংলাদেশের পররাষ্ট্র মন্ত্রণালয় সে দেশের সংবিধানের সংশ্লিষ্ট অংশের নির্দেশনা অনুযায়ী পররাষ্ট্রনীতি প্রনয়ন ও প্রয়োগ করে। বাংলাদেশের মৌলিক পররাষ্ট্রনীতি বাংলাদেশের সংবিধানের সংবিধানের ২৫ অনুচ্ছেদে বর্নিত নিম্মোক্ত বিধানসমূহ থেকে উদ্ভূতঃ রাষ্ট্র তার সার্বভৌমত্ব ও সমতার প্রতি সম্মান বজায় রেখে, অন্যান্য দেশের অভ্যন্তরীণ বিষয়সমূহে হস্তক্ষেপ থেকে বিরত থাকা, আন্তর্জাতিক বিরোধের শান্তিপূর্ণ সমাধান এবং আন্তর্জাতিক আইন ও জাতিসংঘ সনদের নীতিমালার প্রতি শ্রদ্ধার উপর ভিত্তি করে আন্তর্জাতিক সম্পর্ক স্থাপন করবে- আন্তর্জাতিক সম্পর্কের ক্ষেত্রে শক্তি প্রয়োগ না করা এবং সাধারণ ও সম্পূর্ণ নিরস্ত্রীকরণের জন্য সংগ্রাম করা; প্রতিটি মানুষের স্বাধীন সিদ্ধান্ত গ্রহণের ক্ষমতা এবং তার নিজের পছন্দ অনুযায়ী নিজস্ব সামাজিক, অরথনৈতিক ও রাজনৈতিক ব্যবস্থা গড়ে তোলাকে সমর্থন করা; এবং সাম্রাজ্যবাদ, ঔপনিবেশিকতা বা জাতিবিদ্বেষের বিরুদ্ধে সংগ্রামরত সারা বিশ্বের সকল নির্যাতিত মানুষের পাশে দাঁড়ানো। "Ministry of Foreign Affairs, Dhaka"। www.mofa.gov.bd (ইংরেজি ভাষায়)। বাংলাদেশ সরকার। ২৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১৬।  দ্বিতীয় ভাগ, রাষ্ট্র পরিচালনার মূলনীতি। "আন্তর্জাতিক শান্তি, নিরাপত্তা ও সংহতির উন্নয়ন"। বাংলাদেশের সংবিধান। বাংলাদেশ সরকার। সংগ্রহের তারিখ ২০১৬-০৯-০২।
গেটন ম্যাটার‍্যাজো

গেটন ম্যাটার‍্যাজো (/ˈɡeɪtən ˌmætəˈræzoʊ/; জন্ম সেপ্টেম্বর ৮, ২০০২) একজন মার্কিন অভিনেতা। তিনি মার্কিন যুক্তরাষ্ট্রের নিউ ইয়র্ক সিটির ব্রডওয়ে থিয়েটারের প্রিসিলা, কুইন অব দ্য ডেজার্ট মঞ্চনাটকে "বেনজামিন" চরিত্রে এবং লে মিজেরাবল-এ গাভরশ চরিত্রে অভিনয় করার মাধ্যমে তার অভিনয় জীবন শুরু করেন। তিনি বর্তমানে মার্কিন সম্প্রচার ভিত্তিক প্রতিষ্ঠান নেটফ্লিক্স এর নাট্য ধারাবাহিক "স্ট্রেঞ্জার থিংস" এ "ডাস্টিন হেন্ডারসন" ভূমিকায় অভিনয় করেছেন। তিনি নাটকটির এ বছর প্রচার হতে যাওয়া দ্বিতীয় মৌসুমেও অভিনয় করবেন। ম্যাটার‍্যাজো মার্কিন যুক্তরাষ্ট্রের নিউ জার্সি রাজ্যের লিটল এগ হার্বার টাউনশিপ নামক শহরতলীতে বেড়ে ওঠেন। ম্যাটার‍্যাজোর ক্লিডোক্রানিয়াল ডিস্পপ্লাসিয়া নামক ব্যাধি রয়েছে, যেটি একটি জন্মগত ব্যাধি যার কারণে আক্রান্ত ব্যক্তির হাড় এবং দাঁত বিকাশে প্রভাবিত হয়। তার অভিনীত "স্ট্রেঞ্জার থিংস" নাটকে তার চরিত্রটিতেও এই রোগের বৈশিষ্ট্যটিতে পরিলক্ষিত হয়েছে। তিনি তার এই ব্যাধিগত দশার কারণে নকল দাতঁ ব্যবহার করেন, এবং তিনি তার এই খ্যাতিকে এই ব্যাধি সম্পর্কে সামাজিক সচেতনতা গড়ে তুলতে কাজে লাগিয়ে থাকেন। "Les Misérables"। Playbill। সংগ্রহের তারিখ আগস্ট ১৮, ২০১৬।  Bradley, Laura (ডিসেম্বর ১৩, ২০১৬)। "What Millie Bobby Brown Really Wants from Stranger Things Season 2"। Vanity Fair। Vanity Fair। সংগ্রহের তারিখ জানুয়ারি ২, ২০১৬। All of the original Stranger Things kids will also return  Jackson, Vincent (জুলাই ১২, ২০১৬)। "Little Egg Harbor teen's journey from Broadway To Netflix; Gaten Matarazzo has a role in Netflix's Stranger Things"। The Press of Atlantic City। সংগ্রহের তারিখ সেপ্টেম্বর ৪, ২০১৬।  Ro, Crystal (আগস্ট ৫, ২০১৬)। "Dustin from "Stranger Things" loves showing off his fake teeth in real life, and obviously it's adorable"। HelloGiggles.com। আগস্ট ৯, ২০১৭ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৮, ২০১৭।  "Dustin on Stranger Things: Actor Gaten Matarazzo Bio: Is his teeth real? Medical conditions and singing"। CelebSiren.com। সেপ্টেম্বর ২৮, ২০১৬। অক্টোবর ৩, ২০১৬ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৮, ২০১৭।  Bell, Sadie। "Here Are All the Cameos From Katy Perry's 'Swish Swish' Music Video"। Billboard। সংগ্রহের তারিখ ২৪ আগস্ট ২০১৭।  Nolfi, Joely (১৪ ডিসেম্বর ২০১৬)। "SAG Awards nominations 2017: See the full list"। Entertainment Weekly।  "9th Annual Shorty Awards"। সর্টি অ্যাওয়ার্ডস। এপ্রিল ২৫, ২০১৭।  ইন্টারনেট মুভি ডেটাবেজে গেটন ম্যাটার‍্যাজো (ইংরেজি) ইন্টারনেট ব্রডওয়ে ডেটাবেজে গেটন ম্যাটার‍্যাজো (ইংরেজি)
রফিকুল আলম

রফিকুল আলম (জন্ম: ৪ অক্টোবর, ১৯৫৭) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন। দলে তিনি মূলতঃ অল-রাউন্ডার ছিলেন। এছাড়াও আক্রমণধর্মী ব্যাটসম্যান হিসেবে তার যথেষ্ট খ্যাতি ছিল। ১৯৮০ সালে প্রথমবারের মতো বাংলাদেশ জাতীয় ক্রিকেট দলের সদস্য মনোনীত হন। ১৯৮৬ সালে এশিয়া কাপ প্রতিযোগিতায় দুইটি একদিনের আন্তর্জাতিকে অংশ নিয়েছেন তিনি। ৩১ মার্চ, ১৯৮৬ তারিখে মোরাতুয়ায় সামিউর রহমানের সাথে পাকিস্তানের বিপক্ষে তারও ওডিআই অভিষেক ঘটে। খেলায় তিনি ১৪ রান তুলেন। এরপর ২ এপ্রিল, ১৯৮৬ তারিখে ক্যান্ডিতে শ্রীলঙ্কার বিপক্ষে অংশগ্রহণ করেন। খেলায় তিনি ১০ রান তুলেছিলেন যা তার সর্বশেষ ওডিআই ছিল। ইংল্যান্ডে অনুষ্ঠিত ১৯৮২ সালের দ্বিতীয় আইসিসি ট্রফি প্রতিযোগিতায় বাংলাদেশ দলের অন্যতম সদস্য ছিলেন। ঐ প্রতিযোগিতায় বাংলাদেশ সেমি-ফাইনাল পর্যন্ত পৌঁছে ও জিম্বাবুয়ের কাছে পরাজিত হয়। সাত খেলার প্রত্যেকটিতে অংশ নিলেও দলে তেমন অবদান রাখতে পারেননি। সর্বমোট ৭৯ রান তুলেন। প্রথম খেলাতেই পশ্চিম আফ্রিকার বিপক্ষে নিজস্ব সর্বোচ্চ ৩৩ রান তুলেন। চার বছর পর ১৯৮৬ সালের ঐ প্রতিযোগিতায় নিজেকে কিছুটা মেলে ধরার চেষ্টা চালান। ২৭.০০ গড়ে ১৩৫ রান তুলেন। সর্বোচ্চ ৫১ রান করেন মালয়েশিয়ার বিপক্ষে। এছাড়াও ৫ উইকেট দখল করেন রফিকুল আলম। বাংলাদেশে আগত বিভিন্ন বিদেশী দলের বিপক্ষে তার অংশগ্রহণ ছিল। তন্মধ্যে, জানুয়ারি, ১৯৮৬ সালে ইমরান খানের নেতৃত্বে পাকিস্তানি খেলোয়াড়দের নিয়ে গড়া ওমর কোরেশী একাদশের বিপক্ষে অংশ নেন। ৮৬ রানের অনবদ্য ইনিংস খেলেন তিনি। সিঙ্গাপুরে অনুষ্ঠিত ১৯৯২ সালের এসিসি ট্রফি প্রতিযোগিতায় সর্বশেষ অংশ নেন রফিকুল আলম। ৭০-এর দশক থেকে শুরু করে ৯০-এর দশকের শুরুর দিক পর্যন্ত ঘরোয়া ক্রিকেট অঙ্গনে অন্যতম ধারাবাহিক ক্রীড়াশৈলী প্রদর্শনকারীর ভূমিকা পালন করেন। তবে এ ধারাবাহিকতা আন্তর্জাতিক অঙ্গনে দেখাতে ব্যর্থ হন। তাস্বত্ত্বেও অনেক ক্রিকেটবোদ্ধারা তাকে ৮০-এর দশকের অন্যতম সেরা বাংলাদেশী ক্রিকেটাররূপে বিবেচনায় এনে থাকেন। ক্রিকেট খেলা থেকে অবসর নেয়ার পর ম্যাচ রেফারির দায়িত্ব পালন করেছেন রফিকুল আলম। ১৯৯০-এর দশকে তরুণদের জাতীয় দল নির্বাচকমণ্ডলীর সদস্যরূপে কাজ করেন। ক্লাব পর্যায়ের দলগুলোকে প্রশিক্ষণের দিকে নজর দেন। ১৯৯০-এর দশকের শেষদিকসহ ২০০০, ২০০১ ও ২০০২ সালে কলাবাগান ক্রীড়া চক্রের সফলতম প্রধান কোচ ছিলেন। আগস্ট, ২০০৭ সালে জাতীয় দল নির্বাচকমণ্ডলীর সভাপতির দায়িত্ব পালন করেন। তিনি ফারুক আহমেদের স্থলাভিষিক্ত হন। ধানমণ্ডী ক্রিকেট একাডেমি গঠনের পর থেকে এর কোচিং পরিচালকের দায়িত্ব পালন করে আসছেন রফিকুল আলম। Cricinfo Scorecard: Bangladesh vs. Pakistan (1986-03-31). Retrieved on 2007-08-23. Cricinfo Scorecard:Bangladesh v Sri Lanka (1986-04-02). Retrieved on 2008-04-21. [১]: Rafiqul Ameer."Looking Back: Bangladesh Cricket in the 80's". Retrieved on 2007-12-18. হাফিজুর রহমান সামিউর রহমান নূরুল আবেদীন নোবেল ১৯৭৯-৮০ পাকিস্তান ক্রিকেট দলের বাংলাদেশ সফর ইএসপিএনক্রিকইনফোতে রফিকুল আলম (ইংরেজি) ক্রিকেটআর্কাইভে রফিকুল আলম (সদস্যতা প্রয়োজনীয়) (ইংরেজি)
দ্বিজেন বন্দ্যোপাধ্যায়

দ্বিজেন বন্দ্যোপাধ্যায় (২২ সেপ্টেম্বর ১৯৪৯ - ২৭ সেপ্টেম্বর ২০১৭) ছিলেন পশ্চিমবঙ্গের একজন অভিনেতা এবং নাট্য ব্যক্তিত্ব। ২৭ সেপ্টেম্বর ২০১৭ সালে হৃদরোগে তার মৃত্যু হয়। দ্বিজেন বন্দ্যোপাধ্যায় একটি জনপ্রিয় বাংলা কমেডি ধারাবাহিক চুনি পান্ন এবং লাবন্যের সংসার এর মাধ্যমে দর্শকের মাঝে জনপ্রিয় হয়ে ওঠেন। পরে তিনি বাংলা চলচ্চিত্র শিল্পে প্রবেশ করেন। তিনি বিভিন্ন চলচ্চিত্র এবং টি.ভি. ধারাবাহিকে অভিনয় করেন। দ্বিজেন কলকাতার গ্রুপ থিয়েটার সহ অন্যধারার ও মূলধারার উভয় চলচ্চিত্রে অভিনয় করেছেন। তার উল্লেখযোগ্য নাটকগুলির মধ্যে আছে দানসাগর, অমিতাক্ষর, সমাবর্তন, কুমারসম্ভব, ঘোড়া, নিলাম নিলাম, ভস্মা, গ্যালিলেওর জীবন, দশচক্র, সাদা ঘোড়া, গিরগিটি, গাজি সাহেবের কিসসা ইত্যাদি। পশ্চিমবঙ্গ নাট্য আকাদেমির হয়ে করেন বলিদান।দ্বিজেন নিজস্ব নাট্যদল সংস্তব প্রতিষ্ঠা করেন ১৯৮২ সালে। বলিদান নাটকে অভিনয়ের জন্য তিনি পশ্চিমবঙ্গ নাট্য আকাদেমির বিশিষ্ট অভিনেতার পুরস্কার পান ১৯৯২ সালে। তিনি অভিনয় করেছেন: চাঁদের বাড়ী (২০০৭) আমীর ইয়াসীন আরে মধুবালা (২০০৭) গোরস্থানে সাবধান (চলচ্চিত্র) প্রেম বাই চান্স (২০১০) অটোগ্রাফ (২০১০ চলচ্চিত্র) কাটাকুটি (২০১১) গোঁসাই বাগনের ভূত (২০১১) যেখানে ভূতের ভয় (২০১২) হাওয়া বদল (২০১৩) ফড়িং (চলচ্চিত্র) (২০১৩) আচার্য প্রদীপ (২০১৩) বাদশাহী আংটি (চলচ্চিত্র) (২০১৪) জাতিশ্বর (২০১৪) ইচ্ছেমতির গপ্প (২০১৫) শজারুর কাঁটা (২০১৫ চলচ্চিত্র) ২৭ শে সেপ্টেম্বর, ২০১৭ সালে, দ্বিজেন বন্দ্যোপাধ্যায় ৬৮ বছর বয়সে কলকাতায় তার বাড়িতে হৃদরোগে কারতে মারা যান। পশ্চিমবঙ্গ নাট্য অ্যাকাডেমি পুরস্কার "প্রয়াত অভিনেতা দ্বিজেন বন্দ্যোপাধ্যায়"। আনন্দবাজার প্রত্রিকা। সংগ্রহের তারিখ ২৭ সেপ্টেম্বর ২০১৭।  "Gods and men must be crazy"। telegraphindia.com। জুলাই ৭, ২০০৫। সংগ্রহের তারিখ সেপ্টেম্বর ২৭, ২০১৭।  PTI। "Veteran Bengali actor Dwijen Bandyopadhyay dead"। indiatoday.intoday.in। সংগ্রহের তারিখ সেপ্টেম্বর ২৭, ২০১৭।  "Veteran Bengali actor Dwijen Bandyopadhyay dead"। business-standard.com। সেপ্টেম্বর ২৭, ২০১৭। সংগ্রহের তারিখ সেপ্টেম্বর ২৭, ২০১৭।  "Veteran Bengali actor Dwijen Bandyopadhyay dead"। outlookindia.com। সংগ্রহের তারিখ সেপ্টেম্বর ২৭, ২০১৭।  "Veteran Bengali actor Dwijen Bandyopadhyay dead"। tribuneindia.com। সেপ্টেম্বর ৩০, ২০১৭ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৭, ২০১৭।
জামাল উদ্দিন আহমেদ (রাজনীতিবিদ)

জামাল উদ্দিন আহমেদ (১৯২৯-২০১৫) ছিলেন একজন বাংলাদেশী রাজনীতিবিদ। তিনি ১৯৭৭ থেকে ১৯৮২ সাল পর্যন্ত বাংলাদেশের উপপ্রধানমন্ত্রীর দায়িত্ব পালন করেছেন। জামাল উদ্দীন আহমেদের জন্ম চট্টগ্রাম জেলার ফটিকছড়ি থানার দৌলতপুর গ্রামের জুরাগাজী পরিবারে। তার পিতা ডা: ফজলুল করিম, যিনি চট্টগ্রাম জেলার প্রথম মুসলিম ডাক্তারদের মধ্যে অন্যতম। তার বড় ভাই ডা: কামাল উদ্দীন আহমেদ ছিলেন চিকিৎসা বিজ্ঞানের একজন গবেষক। ১৯৫৪ সালে জামাল উদ্দিন আহমেদ ঢাকা বিশ্ববিদ্যালয় থেকে বাণিজ্য বিভাগে মাস্টার্স ডিগ্রী অর্জন করেন। এরপর ১৯৫৬ সালে যুক্তরাজ্যে চাটার্ড একাউনটেনসি পড়ার জন্য যান এবং ১৯৬১ সালে পাশ করে ১৯৬২ সালে দেশে ফিরে আসেন। জামাল উদ্দিন আহমেদ বিএনপির প্রতিষ্ঠাকালীন সদস্যদের একজন। ১৯৫২ সালের ভাষা আন্দোলনে সক্রিয় ও অগ্রণি ভূমিকা রাখেন। ১৯৭৭ সালে জিয়াউর রহমান তাকে রাষ্ট্রপতির উপদেষ্ঠা করেন, পরে তাকে শিল্প মন্ত্রাণালয়ের দায়িত্ব দেন। ১৯৭৮ সালে মন্ত্রী পরিষদে যোগ দেন। ১৯৭৯ সালে সাধারণ নিবার্চনে জয়ী হবার পর উপ-প্রধানমন্ত্রীর পদে অসীন হয়ে ১৯৮২ সাল পর্যন্ত উক্ত পদে কর্মরত ছিলেন। সর্বশেষ ১৯৯৬ সালে ১২ জুন জাতীয় সংসদ নির্বাচনে ফটিকছড়ি আসনে বিএনপির প্রার্থী ছিলেন। এছাড়া তিনি সার্ক প্রতিষ্ঠায় বিশেষ দূত ছিলেন, ইসলামিক সংস্থা ( ও .আই.সি) তে বাংলাদেশ প্রতিনিধি ছিলেন এবং ইরাক-ইরান যুন্ধ বন্ধের ব্যাপারে দূত হিসেবে কাজ করেন। তিনি সাউথ এশিয়ান ফেডারেশন অব অ্যাকাউন্ট্যান্টস (সাফা) এর সাবেক সভাপতি ছিলেন। সেই সাথে বাংলাদেশ ইনস্টিটিউট অফ চার্টার্ড অ্যাকাউন্ট্যান্টস (আইসিএবি) এর সভাপতির দায়িত্বও পালন করেছেন।এছাড়া তিনি ইন্টারন্যাশনাল ফেডারেশন অব অ্যাকাউন্ট্যান্টসের (আইফাক) পরিচালনা পর্ষদের সদস্য ছিলেন। জামাল উদ্দিন আহমেদ ৪ই জানুয়ারি ২০১৫ সালে রাত ১০ টায় নিজের বাড়িতে মারা যান। তখন তার বয়স ছিলো ৮৫। গুলশান আজাদ মসজিদে তার প্রথম জানাযা (শেষকৃত্যের প্রার্থনা) অনুষ্ঠিত হয়। এরপর পারিবারিক কবরস্থান, দৌলতপুর ইউনিয়ন, ফটিকছড়ি উপজেলা, চট্টগ্রাম জেলাতে তাকে দাফন করা হয়। তিনি দুইজন কন্যা সন্তানের জনক। "Former deputy prime minister Jamal Uddin Ahmad dies"। Bdnews24.com। ২০১৫-০১-১৪। সংগ্রহের তারিখ ২০১৫-০১-০৪।  "সাবেক উপপ্রধানমন্ত্রী জামাল উদ্দিনের ইন্তেকাল"। প্রথম আলো। সংগ্রহের তারিখ ২০১৭-০৯-২৭।
সাউথ এশিয়ান ফেডারেশন অব অ্যাকাউন্ট্যান্টস

সাউথ এশিয়ান ফেডারেশন অব অ্যাকাউন্ট্যান্টস (ইংরেজি: South Asian Federation of Accountants) বা সংক্ষেপে সাফা (SAFA) দক্ষিণ এশীয় আঞ্চলিক সহযোগিতা সংস্থা (সার্ক) এর ৮টি দেশের একটি পেশাদারী হিসাববিদ সংস্থা। সার্কভুক্ত দেশসমূহের জনস্বার্থ ও অর্থনৈতিক উন্নয়নের জন্য এই সংগঠন কাজ করে থাকে। সাউথ এশিয়ান ফেডারেশন অব অ্যাকাউন্ট্যান্টস সংগঠনটি ১৯৮৪ সালে প্রতিষ্ঠিত হয়েছিল। এটি সার্কের অন্তর্গত একটি প্রতিষ্ঠান। এর উদ্দেশ্য নতুন কোন পদ্ধতি বা মানগত পরিবর্তন তৈরী করা নয়, বরং পারস্পরিক সম্পর্ক উন্নয়নের মাধ্যমে সাধারণ জ্ঞান বৃদ্ধি ও আন্তর্জাতিক হিসাবরক্ষণ আদর্শের অনুরূপ মান বজায় রাখা। আন্তর্জাতিক এবং অঞ্চলভিত্তিক পারস্পরিক সহযোগিতা ও হিসাবরক্ষণ পেশার মান উন্নয়নের লক্ষ্যে ভারত, পাকিস্তান, নেপাল,  শ্রীলঙ্কা ও বাংলাদেশের চার্টার্ড অ্যাকাউন্ট্যান্টস ইনস্টিটিউটগুলিকে অর্থাৎ রাজকীয় সনদপ্রাপ্ত হিসাববিদদের সংস্থাগুলিকে নিয়েই এটি প্রতিষ্ঠা করা হয়। বর্তমানে ভুটান, আফগানিস্তান এবং মালদ্বীপ সাফা'র পর্যবেক্ষক। সাউথ এশিয়ান ফেডারেশন অব অ্যাকাউন্ট্যান্টস সংগঠনটি দক্ষিণ এশিয়ার হিসাবরক্ষণ পেশার সঙ্গে সংশ্লিষ্ট প্রতিষ্ঠানগুলোর একটি ফোরাম, যার লক্ষ্য ও উদ্দেশ্যে হলো শিক্ষা, প্রশিক্ষণ, কৌশলগত এবং নৈতিক মানদণ্ডের ভিত্তিতে হিসাবরক্ষণ পেশার উৎকর্ষ সাধন করা। সাউথ এশিয়ান ফেডারেশন অব অ্যাকাউন্ট্যান্টস এর সাবেক সভাপতি ছিলেন বাংলাদেশের সাবেক উপপ্রধানমন্ত্রী জামাল উদ্দিন আহমেদ। তিনি ২ বার এর সভাপতি হয়েছিলেন। Muhammad Jahangir Ali, Kamran Ahmed and Darren Henry। "Harmonization of Accounting Measurement Practices in South Asia"। Advances in International Accounting। পৃষ্ঠা 25-58।  K.R. Sharma (২০০৪)। "Accounting Education in South Asia"। Ashok Kumar Mittal Concept Publishing Company।  "সফলতায় সাফা সম্মেলন" (ইংরেজি ভাষায়)। সংগ্রহের তারিখ ২০১৮-০১-০৩।  "Former deputy prime minister Jamal Uddin Ahmad dies"। Bdnews24.com। ২০১৫-০১-১৪। সংগ্রহের তারিখ ২০১৫-০১-০৪।
এম এ মতিন (রাজনীতিবিদ)

এম এ (মোহাম্মদ আব্দুল) মতিন (আনু. ১৯৩২–১৩ জুন ২০১২) বাংলাদেশের রাজনীতিবিদ ও চিকিৎসক যিনি সংসদ সদস্য, মন্ত্রী ও উপপ্রধানমন্ত্রী ছিলেন। মতিন আনু. ১৯৩২ সালে সিরাজগঞ্জের শাহজাদপুরে জন্মগ্রহণ করেন। এম এ মতিন বাংলাদেশ জাতীয়তাবাদী দল ও বাংলাদেশ জাতীয় পার্টির সদস্য ছিলেন। তিনি শাহজাদপুর থেকে একাধিকবার সাংসদ নির্বাচিত হয়ে প্রথমে জিয়াউর রহমান ও পরে এরশাদ সরকারের মন্ত্রিসভার সদস্য ছিলেন তিনি। দুই সরকারে তিনি স্বরাষ্ট্র, স্বাস্থ্য, যুব ও ক্রীড়া, বেসরকারি বিমান ও পর্যটন মন্ত্রণালয়ের দায়িত্ব পালন করেন। ১৯৭৯ সালের দ্বিতীয় জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে তিনি তৎকালীন পাবনা-৫ আসন থেকে সংসদ সদস্য নির্বাচিত হন। তিনি ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন সিরাজগঞ্জ-৭ আসন থেকে সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে চারদলীয় জোটের ব্যানারে সিরাজগঞ্জ-৭ আসন থেকে তিনি সংসদ সদস্য নির্বাচিত হন। এম এ মতিন একজন চক্ষু বিশেষজ্ঞ চিকিৎসক ছিলেন। তিনি বাংলাদেশ চক্ষু চিকিৎসা সমিতির সভাপতি, বিএনএস চক্ষু হাসপাতাল ও নর্থ বেঙ্গল মেডিকেল কলেজের প্রতিষ্ঠাতা এবং বেসরকারি বিশ্ববিদ্যালয় নর্থ সাউথ ইউনিভার্সিটির অন্যতম প্রতিষ্ঠাতা সহ এশিয়া বিশ্ববিদ্যালয়ের প্রতিষ্ঠাতা ও উপাচার্য ছিলেন তিনি। এম এ মতিনের স্ত্রী তাসনিমা মতিনও চিকিৎসক। তার বড় ছেলে এম এ মুকিত বঙ্গবন্ধু শেখ মুজিব মেডিক্যাল বিশ্ববিদ্যালয়ের হৃদরোগ বিভাগের অধ্যাপক। ছোট ছেলে এম এ মুহিত এশিয়া বিশ্ববিদ্যালয়ের উপ-উপাচার্যের দায়িত্ব পালন করছেন। তৎকালীন পাকিস্তান সরকারের শিল্পমন্ত্রী আব্দুল্লাহ আল মাহমুদের বড় জামাতা তিনি। বিএনপির স্থায়ী কমিটির সদস্য এবং সাবেক প্রতিমন্ত্রী ইকবাল হাসান মাহমুদ টুকুর ভগ্নীপতি তিনি। এম এ মতিন ১৩ জুন ২০১২ সালে ঢাকার রাজারবাগ ১১৬ শান্তিনগরের নিজ বাসভবনে হৃদযন্ত্রের ক্রিয়া বন্ধ হয়ে মৃত্যুবরণ করেন। সিরাজগঞ্জের পারিবারিক কবরস্থানে তাকে সমাহিত করা হয়। "সাবেক মন্ত্রী ডা. এম এ মতিন আর নেই"। বিডিনিউজ.কম। ১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "সাবেক উপপ্রধানমন্ত্রী এম এ মতিন আর নেই"। দৈনিক প্রথম আলো। সংগ্রহের তারিখ ২০১৮-০১-০৩। [স্থায়ীভাবে অকার্যকর সংযোগ] এ এস এম শামসুল আরেফিন। বাংলাদেশে নির্বাচন।  খালেদা হাবিব। বাংলাদেশঃ নির্বাচন, জাতীয় সংসদ ও মন্ত্রিসভা ১৯৭০-৯১।  মাহফুজ উল্লাহ। প্রেসিডেন্ট জিয়া: রাজনৈতিক জীবনী।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সাবেক মন্ত্রী ডা. এম এ মতিন আর নেই | বিডি নিউজ | bdnews.com"। ২০১৮-০১-১১ তারিখে মূল থেকে আর্কাইভ করা। সংগ্রহের তারিখ ২০১৮-০১-০৩।  "ডা. এম এ মতিনআর নেই"। যায়যায়দিন। ১৩ জুন ২০১২। ২৭ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।
মাইকেল অতুল ডি'রোজারিও

মাইকেল অতুল ডি'রোজারিও (২৩ নভেম্বর ১৯২৫ – ২৪ ফেব্রুয়ারি ২০১৬) ছিলেন একজন রোমান ক্যাথলিক ধর্মযাজক। তিনি ১৯৭০ থেকে ২০০৫ সাল পর্যন্ত খুলনা রোমান ক্যাথলিক অঞ্চলের বিশপ হিসেবে দায়িত্ব পালন করেন। মাইকেল অতুল ডি'রোজারিও ১৯২৫ সালের ২৩ নভেম্বর ঢাকার নয়নশ্রীতে জন্মগ্রহণ করেন। তার পিতার নাম ভিনসেন্ট সাধু ডি'রোজারিও এবং মাতার নাম ডোমিঙ্গা গমেজ। ১৯৩৯ সালে বান্দুরার লিটল ফ্লাওয়ার সেমিনারিতে প্রবেশের মাধ্যমে খ্রিস্টধর্ম সম্পর্কে তার জ্ঞানার্জনের সূচনা হয়। মাইকেল বাংলাদেশের খুলনা রোমান ক্যাথলিক ধর্মপ্রদেশের অবসরপ্রাপ্ত ধর্মপাল ছিলেন। ১৯৫৩ সালের ৬ জুন ইন্ডিয়ানার সেক্রেড হার্ট গির্জায় তার যাজকীয় অভিষেক হয়। এরপর থেকে তিনি গির্জার পুরোহিত, কারিতাস বাংলাদেশের প্রেসিডেন্ট, সাপ্তাহিক প্রতিবেশীর সম্পাদক এবং ঢাকার নটর ডেম কলেজের যুক্তিবিদ্যা বিভাগে শিক্ষকতা সহ বিভিন্ন মিশনারি প্রতিষ্ঠানে দায়িত্ব পালন করেন। ১৯৭০ সালের ১৩ ডিসেম্বর তিনি খুলনার বিশপ হিসেবে মনোনীত হন। পরবর্তীতে, ২০০৫ সালে তিনি এ পদ থেকে পদত্যাগ করেন। যাহা কিছু করবো,ভালো করে করবো, কাজ যদি কাঁচা হয়, শরমেতে মরবো। রবিবার প্রভুর দিন, খ্রিস্টযাগে যোগ দিন। প্রতিদিন সন্ধ্যাবেলা, প্রতি গৃহে জপমালা। — মাইকেল আতুল ডি রোজারিও[তথ্যসূত্র প্রয়োজন] মাইকেল ২০১৬ সালের ২৪ ফেব্রুয়ারি ঢাকার স্কয়ার হাসপাতালে মৃত্যু বরণ করেন। তাকে খুলনার সেন্ট যোসেফ'স ক্যাথিড্রাল প্রাঙ্গনে সমাহিত করা হয়। "Diocese of Khulna, Bangladesh"। GCatholic। সংগ্রহের তারিখ ২০২০-০৭-১৩।  "Bangladeshi Bishop D'Rozario of Khulna dies at 91"। Vatican Radio। সংগ্রহের তারিখ ২০২০-০৭-১৩।  "Bishop Michael Atul D'Rozario"। Catholic-Hierarchy। সংগ্রহের তারিখ ২০২০-০৭-১৩।  "I nurtured my dream of a selfdependent local church"। UCA news (ইংরেজি ভাষায়)। ২০২০-০৭-১৩ তারিখে মূল থেকে আর্কাইভ করা। সংগ্রহের তারিখ ২০২০-০৭-১৩।  "আমাদের পরিচিতি"। সাপ্তাহিক প্রতিবেশী। ২০২০-০৭-১৩ তারিখে মূল থেকে আর্কাইভ করা। সংগ্রহের তারিখ ২০২০-০৭-১৩।  "Bishop of Khulna resigns, the Pope appoints new Bishop"। Agenzia Fides। সংগ্রহের তারিখ ২০২০-০৭-১৩।
ফজলুল হক (বিচারপতি)

বিচারপতি মোহাম্মদ ফজলুল হক (১৯৩৮-১৬ নভেম্বর ২০২৩) বাংলাদেশের উচ্চ আদালতের একজন বিচারক ছিলেন। তিনি ২০০৭ সালে নির্দলীয় তত্ত্বাবধায়ক সরকারের উপদেষ্টা ছিলেন। ফজলুল হক ৩১ অক্টোবর, ২০০৬ রাষ্ট্রপতির অধীনে ও প্রধান উপদেষ্টার নেতৃত্বে দশ জন উপদেষ্টা নিয়ে গঠিত নির্দলীয় তত্ত্বাবধায়ক সরকারের উপদেষ্টা নির্বাচিত হন। উক্ত পদ দেশের একজন মন্ত্রীর সমতুল্য। ২০০৬ সালের শেষের দিকে বাংলাদেশে রাজনৈতিক সংকট শুরু হয়েছিলো। প্রধান উপদেষ্টার সিদ্ধান্তক্রমে নির্বাচনের ঘোষণা দেওয়া হয়, এমনকি বাংলাদেশের বৃহত্তম রাজনৈতিক দল আওয়ামী লীগ যদি নির্বাচনে না আসে, তবুও নির্বাচন করার কথা বলা হয়। এই সময় ফজলুল হক অন্যান্য উপদেষ্টাদের সাথে আওয়ামী লীগের সাথে বেশ কয়েকবার আলোচনায় বসেন। আলোচনার মাধ্যমে ২২ জানুয়ারি, ২০০৭ সালের নির্বাচনে আওয়ামী লীগের অংশগ্রহণ নিশ্চিত করার ব্যবস্থা করা হয়।  প্রধান উপদেষ্টার সাথে মতানৈক্য হওয়ায় চার জন উপদেষ্টা পদত্যাগ করলেও ফজলুল হক পতত্যাগ করেন নি। ১১ জানুয়ারি, ২০০৭ প্রধান উপদেষ্টা পদত্যাগ করেন। তখন নতুন প্রধান উপদেষ্টা নির্বাচিত হওয়ার পূর্ববর্তী সময়ের পর্যন্ত ফজলুল হককে তত্ত্বাবধায়ক সরকারের প্রধান উপদেষ্টা করা হয়।  ১২ জানুয়ারি, ২০০৭ ড. ফখরুদ্দীন আহমেদ নতুন প্রধান উপদেষ্টা হিসেবে নিয়োগ পান এবং ফজলুল হক বাংলাদেশের ইতিহাসে সবচেয়ে কম সময়ের জন্য হওয়া সরকার প্রধানের পদ থেকে চলে যান। ২০০৭ ও ২০০৮ সালে তার বিরুদ্ধে দুর্নীতি দমন কমিশন ঘুষ কেলেঙ্কারির তদন্ত করে ও অভিযুক্ত করে যা ২০১০ সাল পর্যন্ত স্থায়ী ছিলো। "সুপ্রিম কোর্ট reverence বিজ্ঞপ্তি" (পিডিএফ)। www.supremecourt.gov.bd। ১০ জুন ২০২৪। সংগ্রহের তারিখ ২৯ আগস্ট ২০২৪।  "Countries Ba-Bo" (ইংরেজি ভাষায়)। Rulers.org। সংগ্রহের তারিখ ১৫ আগস্ট ২০১১।  Sarowar, Golam (১ নভেম্বর ২০০৬)। "Bangladesh: Caretaker Government Formed"। ওহ মাই নিউজ (ইংরেজি ভাষায়)। ২৯ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১১।  "Advisers approach grand alliance with election deferment proposal"। দ্যা ডেইলি স্টার (ইংরেজি ভাষায়)। ১০ জানুয়ারি ২০০৭। সংগ্রহের তারিখ ১৫ আগস্ট ২০১১।  "Bangladesh president steps down as government leader"। নিউ ইয়র্ক টাইমস (ইংরেজি ভাষায়)। ১১ জানুয়ারি ২০০৭। সংগ্রহের তারিখ ১৫ আগস্ট ২০১১।  "Bangladesh poll delay emergency"। বিবিসি নিউজ (ইংরেজি ভাষায়)। ১১ জানুয়ারি ২০০৭। সংগ্রহের তারিখ ১৫ আগস্ট ২০১১।  Ramesh, Randeep (১২ জানুয়ারি ২০০৭)। "Bangladeshi poll postponed after interim leader resigns"। গার্ডিয়ান (ইংরেজি ভাষায়)। সংগ্রহের তারিখ ১৫ আগস্ট ২০১১।  "Fakhruddin new CA"। দ্যা ডেইলি স্টার (ইংরেজি ভাষায়)। ১৩ জানুয়ারি ২০০৭। সংগ্রহের তারিখ ১৫ আগস্ট ২০১১।  "Warrant for arrest of Justice Fazlul Haque issued finally"। দ্যা নিউ এজ (ইংরেজি ভাষায়)। ৪ সেপ্টেম্বর ২০০৮। সংগ্রহের তারিখ ২৫ ফেব্রুয়ারি ২০১৬।  "বিচারপতি ফজলুল হক, আব্বাস সেলিমের দুর্নীতির মামলা চলবে"। প্রথম আলো। ২৫ অক্টোবর ২০১০। সংগ্রহের তারিখ ২৫ ফেব্রুয়ারি ২০১৬। [স্থায়ীভাবে অকার্যকর সংযোগ]
জাহিদ রাজ্জাক (ক্রিকেটার)

জাহিদ রাজ্জাক  একজন সাবেক বাংলাদেশী ক্রিকেটার, যিনি ১৯৮৮ থেকে ১৯৯০ সালের মধ্যে বাংলাদেশের হয়ে ৩টি একদিনের আন্তর্জাতিক ম্যাচ। ৬,৪,৪ স্কোরের পর তার খেলোয়াড় হিসেবে কর্মজীবন শেষ হয়। এছাড়াও তিনি ১৯৮৬ ও ১৯৯০ সালে আইসিসি ট্রফি টুর্নামেন্ট খেলে ব্যার্থ হন। [১][স্থায়ীভাবে অকার্যকর সংযোগ] cricinfo statsguru (retrieved on 2008-07-12) [২] ওয়েব্যাক মেশিনে আর্কাইভকৃত ২ এপ্রিল ২০০৮ তারিখে Banglacricket:Bangladesh in ICC rophy (retrieved on 2008-07-12)